રાજકોટ શહેર પોલીસ કમિશ્નર મનોજ અગ્રવાલ દ્વારા ગુનેગારોને સુધારવાનું બીડું ઉઠાવવામાં આવ્યું છે સામાન્ય રીતે દેશી દારૂનો વેપલો કરતા મહિલા-પુરુષ બુટલેગરોને આ ધંધામાંથી મુક્ત કરાવવા બોલબાલા ચેરીટેબલ ટ્રસ્ટ, રોટરી ક્લ્બ સહિતની સંસ્થાઓને સાથે રાખીને આ પ્રકારની બદીમાં સંકળાયેલા દેશી દારૂના 24 ધંધાર્થીઓને દેશી દારૂનો ધંધો છોડાવી તેઓનું તેમના પરિવારનું આરામથી ગુજરાન ચલાવી શકાય તે પ્રકારનું ઉમદા કાર્ય આજે પોલીસ હેડ ક્વાટર ખાતે કરવામાં આવ્યું હતું શહેર પોલીસ દ્વારા મહિલાઓને 3 સિલાઈ મશીન અને 10 શાકભાજીની રેંકડી તથા વજનકાંટા આ ઉપરાંત 10 પુરુષોને સિક્યુરિટી ગાર્ડમાં નોકરી અને એક પુરુષને બોલબાલા ટ્રસ્ટમાં કામ આપવામાં આવ્યું છે જીવન નિર્વાહ માટે પોલીસે 24 બુટલગરોને મદદ કરી તેઓને ગુનાખોરીનો માર્ગ છોડાવવામાં સફળતા મેળવી છે આ ઉપરાંત વિધવા મહિલાઓને પેન્શન સહાય મળવાપાત્ર હોય તે મળી શકે તે માટે તેઓને સમાજ કલ્યાણ શાખાના સંકલનમાં રાખી કાર્યવાહી કરવામાં આવી છે આજીવીકા કીટ વિતરણ કાર્યક્રમમાં પોલીસ કમિશ્નર મનોજ અગ્રવલા, જેસીપી ખુર્શીદ અહેમદ, ડીસીપી રવિમોહન સૈની, ડીસીપી મનોહરસિંહ જાડેજા, બોલબાલાના જયેશ ઉપાધ્યાય તથા વિવિધ પોલીસ સ્ટેશનના અધિકારીઓ, કર્મચારીઓ હાજર રહ્યા હતા આમ રાજકોટ પોલીસે ગુનાખોરી ઘટાડવા અને ગુનેગારોને મહેનતથી કમાણી કરી સમાજમાં માનભેર જીવન જીવવા માટે નવતર અભિગમ અપનાવ્યો છે રાજકોટ પોલીસની આ કામગીરી બિરદાવવા લાયક છે.